174 PlfcCES A L'APPUI. 



Trois ans fu la pucele en la tour enserree , 



Son dols ami regrete dolente et esploree, 



He! dous amis, fait-elle, com longue demouree ! 



Je suis pour vostre amour en ceste tour quarree ! 



Tost i morrai pour vous, tant sui-je plus iree. 



HeDiex! 



Qui d'amour sent dolour et paine 

 Bien doit avoir joic prochaine. 



Lors crie de rechef et ploure a vois autaine. 



Amis por vous ai trait mainte clure semaine. 



Ci sui por vostre amour enserree a grant paine. 



Ne puis sor pies ester, tant sui sosprise et vaine. 



A cest mot chiet pasmee sans vois et sans alaine. 



HeDiex! 



Qui d'amour sent dolour et paine 

 Bien doit avoir joie prochaine. 



Li rois ot entendu et le cri et la noise : 



Durements'esmerveille quant ele ne s'acoise; 



En la tour vint courant plustot que cerf ne voise ; 



Sa fille voit pasmee, Idoine la cortoise. 



Entre ses bras la prend; n'a talent qu'il s'en voise. 



He Diex ! 



Qui d'amour sent dolour et paine 

 Bien doit avoir joie prochaine. 



Grant dolour a on cuer li rois , ne sail que dire ; 



La roine raccourt, de deul confont et d'ire ; 



Fille, font-il andoi, cest amour vous empire. 



Quant elle puet parler, si respont : uVoire,sire. 



Lasse! toute i morrai, ne m'en puis escondire. 



He Diex ! 



Qui d'amour sent dolour et paine 

 Bien doit avoir joie prochaine. 



, Fille , com cest amour vous a palie et tainte ! 

 :> D'amer Garsilion ne vous estes pas fainte. 

 Ja ne verrez un mois, tant s'amours vous a tainte. 

 i! Sire , por Dieu mercis , ci n'a metiers d'estrainte : 

 )i Se ne Fai a baron, de deul serai estainte. 



